Új világrend közeleg a tõzsdéken
Az elmúlt hónap igencsak vadul sikerült a Wall Streeten, ahogy a kockázatok miatt aggódó befektetõk keményen megrángatták az árfolyamokat. Van azonban egy elemzõ, aki szerint egyenesen új világrend készülõdik a tõzsdéken.
Ahogy az amerikai-kínai kereskedelmi konfliktus eszkalálódott, az amerikai állampapírok hozamgörbéje pedig vésztjóslóan megfordult (ami klasszikus recessziós elõjel), az amerikai S&P 500 részvényindex régóta nem látott eladási hullámot jelzett augusztusban, és jelenleg nagyjából 7 százalékkal marad el a csúcsától.

Mindez pedig arra utal, hogy egy új világrend közeleg a tõzsdéken – mondta a CNBC-nek Ben Kirby, a Thornburg Investment Management portfólió menedzsere.

Az elmúlt néhány évet a magas hozamok és a relatíve alacsony volatilitás jellemezte. Kirby azonban most úgy látja, hogy a világgazdaság lassulása, a fordított hozamgörbe, valamint a beszerzési menedzserindexek globális gyengülése egyaránt arra utal, hogy a korábbival ellentétes trend közeleg a piacokon. Vagyis alacsonyabb hozamokra és növekvõ piaci kilengésekre kell számítani.

A hozamgörbe megfordulása azt jelenti, hogy a 2 éves lejáratú amerikai állampapír hozama meghaladta a 10 éves lejáratú kötvény hozamát, ami egy kötvénypiacon a recesszió egyik leghagyományosabb elõjele – még akkor is, ha sokak szerint most nem várható az USA gazdaságának összehúzódása.

Kirby kiemelte, amikor eddig elõfordult a hozamgörbe megfordulása, az esetek 60 százalékában ütött be recesszió a rákövetkezõ 12 hónapban. A legnagyobb gondot pedig az jelenti, hogy a világgazdaságban általában is érezhetõ a gyengélkedés, a nagy jegybankok pedig gyakorlatilag elhasználták az összes élénkítõ lehetõségüket. Vagyis innentõl a monetáris ösztönzõk már sokkal kevésbé lesznek hatékonyak, mint 2008 után voltak – tette hozzá a szakember.

Az amerikai gazdaság azonban most elég erõs lehet ahhoz, hogy ne kerüljön a recesszióba a következõ évben. Kirby úgy látja, erre mindössze 25 százalék esély van, köszönhetõen az erõs amerikai munkaerõpiacnak, illetve az alacsony inflációnak. Ha viszont 24 hónapos távlatban számolunk, akkor az esély jelentõsen megnõ.

Az elemzõ szerint úgy lehet a legjobban felkészülni az esetleges felfordulásra, ha a befektetõk az osztalékhozamot fizetõ részvényeket preferálják. Ezek nagy elõnye ugyanis abban áll, hogy kedvezõ idõszakban nagyot lehet nyerni velük, lejtmenet esetén azonban mérsékelt a veszteség. Az osztalékhozamot fizetõ részvények tehát egy recessziós idõszakban is kellõ védelmet tudnak biztosítani.

Az egyes vállalatok közül Kirby szerint kiemelkedik a kínai China Mobil és a francia Orange telekommunikációs cég, valamint az amerikai Home Depot. Míg az elõbbi kettõ 4,3, illetve 5,2 százalékos, addig utóbbi 2,5 százalékos osztalékhozamot fizet.
kötvény recesszió tõzsde befektetés hozam